paragraph_text: Pretvorio je Janjinu 1788. u sjedište pašaluka, koji je formirao boreći se protiv albanskih feudalaca i centralne turske vlasti. Pašaluk je obuhvaćao južni dio Albanije, Epir i Tesaliju. Širio je svoju vlast na račun albanskih feudalaca i postupno se odvajao od sultana. Održavao je veze s Rusijom, Francuskom i Engleskom. Pobornike iz pašaluka pozvao je 1808. u sveti rat protiv srpskih ustanika. Stvorio je vojsku od 15 000 Albanaca i plačenika. Imao je ambicija postati nezavisni vladar Albanije i dijela Grčke, ali nije uspio ujediniti Albance za borbu protiv turske vlasti.